Musé nassional etrusch
Ël Musé nassional etrusch ëd Chiusi a l'é stàit fondà dël 1870.
A l'ha soa sede an n'elegant palass neoclàssich con la fassada archincà da 'n colonà a l'antica.

As trata d'un dij pi amportant musé archeològich ëd Toscan-a, përchè a goerna ëd colession amportante nen mach d'art etrusca, ma ëdcò d'art greca e roman-a proveniente da sgav fàit ant j'anviron ëd Chiusi e da donassion privà.

J'etrusch a ansënnerìo scasi tuti ij sò mòrt, a sotravo j'urne an dle tampe e a l'han ancaminà a dovré dij sarcòfagh e dle stansie fùnebre mach a parte dal III sécol aGC.
Ël musé a goerna donca dzortut d'urne sënnerarie ëd tute sòrt, dont as armarco cole dotà 'd na mascra 'd bronz fissà con dël filfret.
A goerna ëdcò na rica colession ëd vas ch'a testimònio dle vàire evolussion ëstilìstiche ant la siràmica antica e a l'ha an dzorpì d'utiss an bronz, ëd bisó d'òr, dë specc gravà, dle giòje e d'oget an avòri.

Archeologìa
Musé dla Toscan-a
Stòria dl'Italia
Stòria europenga preroman-a